De Ruyter bly aan stuur van EskomAndré de Ruyter, uitvoerende hoof van Eskom. (Argieffoto) André de Ruyter, Eskom se uitvoerende hoof, sal vir eers aan die stuur van dié onderneming bly. Calib Cassin, Eskom se finansiële hoof, bly ook in sy pos aan. Dít ondanks oproepe deur sekere politici en die National Union of Mineworkers dat De Ruyter en ander lede van Eskom se topbestuur die trekpas moet kry weens die voortslepende kragkrisis in die land. Skommelinge in die topbestuur word wel mettertyd verwag. Pravin Gordhan, minister van openbare ondernemings, het dié aankondiging Vrydag gemaak, en ook bevestig dat Eskom se direksie tot 13 lede vergroot. Uit die vyf direkteure wat Eskom nog teen Vrydagoggend gehad het, het net dr. Rod Crompton, voorheen ŉ adjunk-direkteur-generaal, oorgebly. Prof. Malegapuru Makgoba, een van De Ruyter se groot ondersteuners, is as voorsitter van dié direksie afgedank. Mpho Makwana, wat tans die voorsitter van Nedbank is, is as voorsitter aangestel. Makwana was tot 2011 Eskom se voorsitter, maar is destyds afgedank. Gordhan het Vrydag met verwysing na Makwana gesê dat goeie mense destyds weens staatskaping uit Eskom gedwing is. Op die nuwe direksie is ook drie geoktrooieerde rekenmeesters en drie ingenieurs. Gordhan het Vrydag gesê dat die nuwe direksie die nodige ervaring, kundigheid en vaardighede het wat aan Eskom “stabiliteit en strategiese rigting” sal bied. Dié direksie sal nou die onmiddellike beurtkragprobleme moet takel, en ook ŉ fokus op verkryging en die uitroei van korrupsie hê. Verder sal die direksie ook moet toesien dat daar voldoende en betroubare energievoorsiening in die medium- tot langtermyn is. Gordhan het Vrydag gesê dat die direksie verder die verantwoordelikheid sal hê om die sabotasie, onbevoegdheid en wangedrag by kragstasies te takel. Hy het ook gesê dat Eskom nie langer as ŉ politieke speelbal gebruik moet word nie, en toegelaat moet word om sy werk te doen. Lys van bykomende direkteure: